Foto: BBC Konor Makgregorning ma’lum qilishicha, Habib Nurmagomedovni Las-Vegasda 6 oktabr kuni bo‘lib o‘tadigan jang vaqtida o‘ldirishni rejalashtirgan. Bu haqda u matbuot anjumanida ma’lum qildi. «Menga bu jang juda ham kerak, g‘alaba qozonishimiz uchun ham kerak. Men ringga chiqaman va Habibni yeb qo‘yaman. Men uni o‘ldiraman. U nima haqida o‘ylayotgani va jangga qanday tayyorgarlik ko‘rayotganiga tupurganman. Hech narsa unga yordam bera olmaydi», - deya ma’lum qildi jangchi. Ta’kidlanishicha, irlandiyalik qo‘shma matbuot anjumaniga kechikkan va Nurmagomedov u kelishidan oldin anjumanni tark etgan.    Eslatib o‘tamiz, avvalroq Habib Nurmagomedov jangdan so‘ng Konor Makgregorning qo‘lini siqmasligi aytilgandi.